Document ID: 32009D0710

RÅDETS AFGØRELSE
af 14. september 2009
om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Národná banka Slovenska
(2009/710/EF)
RÅDET FOR DEN EUROPÆISKE UNION HAR -
under henvisning til protokollen om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om oprettelse af Det Europæiske Fællesskab, særlig artikel 27, stk. 1,
under henvisning til Den Europæiske Centralbanks henstilling ECB/2009/14 af 25. juni 2009 til Rådet for Den Europæiske Union om de eksterne revisorer for Národná banka Slovenska (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(2)
I medfør af artikel 1 i Rådets beslutning 2008/608/EF af 8. juli 2008 i henhold til traktatens artikel 122, stk. 2, om Slovakiets indførelse af den fælles valuta den 1. januar 2009 (2) indførte Slovakiet den fælles valuta den 1. januar 2009.
(3)
I henhold til artikel 38 i lov om Národná banka Slovenska revideres årsregnskaberne for Národná banka Slovenska fra den 1. januar 2009 i overensstemmelse med artikel 27 i statutten for Det Europæiske System af Centralbanker og Den Europæiske Centralbank.
(4)
ECB's Styrelsesråd har henstillet, at Rådet godkender Deloitte Audit s.r.o. som eksterne revisorer for Národná banka Slovenska for regnskabsåret 2009.
(5)
ECB's Styrelsesråds henstilling bør følges, og Rådets afgørelse 1999/70/EF (3) ændres i overensstemmelse hermed -
TRUFFET FØLGENDE AFGØRELSE:
Artikel 1
I artikel 1 i Rådets afgørelse 1999/70/EF indsættes følgende stykke:
»16. Deloitte Audit s.r.o. godkendes som eksterne revisorer for Národná banka Slovenska for regnskabsåret 2009.«
Artikel 2
Denne afgørelse meddeles ECB.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 14. september 2009.

Labels: 2
4
9
18
15